A lapot 2011 nyarán azzal gyanúsították, hogy néhány éve feltörte és lehallgatta egy elrabolt és meggyilkolt kislány mobiltelefonjának az üzenetrögzítőjét, szenzációra vadászva; a meghallgatott üzenetekből töröltek is, hogy elférjenek az újabbak, ezzel potenciális bizonyítékokat tüntettek el és hamis reményt keltettek a lány családjában. Az ügy – és sok más mobiltelefon-lehallgatási botrány, többek közt elesett katonák és a július 7-ei londoni terrortámadás áldozatai családtagjainak, egy másik meggyilkolt kislány édesanyjának és több hírességnek a lehallgatása – óriási politikai és társadalmi felháborodást váltott ki Nagy-Britanniában, mely a News of the World megszűnéséhez vezetett.